# Abd Allah ben Tahir

### De Viquipèdia

Abd Allah ben Tahir (798-844) fou un poeta, general i governador hereditari del Khurasan. Era fill de Tahir ben al-Husayn, el fundador de la dinastia Tahírida amb capital a Naysabur.

El 821/822 el califa Al-Mamun el va nomenar governador de la regió entre Rakka i Egipte i li va donar tanmateix el comandament de l'exèrcit que combatia contra Nasr ben Shabath, un partidari de Al-Amin, que intentava apoderar-se de tota la Mesopotàmia. Va obligar a Nasr a sotmetre's i el 826/827 va anar a Egipte on els refugiats andalusos provocaven agitació i es va apoderar dels seus caps, aconseguint restablir l'ordre.

Després va anar al Djabal per aixecar tropes per combatre a Babak el khurramita i essent allí es va assabentar de la mort del seu germà Talha ben Tahir governador del Khurasan. El Califa li va encarregar d'assolir la successió del seu germà; des llavors va tenir un govern molt encertat. Destaca la regulació de la utilització de l'aigua que era un problema per els pagesos [1].

Sota el califa Al-Mutasim, va sufocar la revolta del pretendent alida Muhammad ben al-Kasim (834-835). El 224 de l'hègira (838-839) es va enfrontar a la revolta al Mazanderan (que era part del govern de Khurasan) de l'isbahbad al-Mazyar, instigada per Afshin. Segons Gardizi el califa l'odiava i va intentar enverinar-lo però l'esclau encarregat va revelar el complot que va fracassar, però de les dades conegudes no es detecta cap enemistat entre el Califa Al-Mutasim i Abd Allah ben Tahir.

Disposava d'un grau palau a Bagdad que era la seu dels governadors de la ciutat, càrrec que per força temps va romandre en mans de membres de la família tahírida.

Va morir de malaltia als 48 anys (26 de novembre del 844[2]. El va succeir el seu fill Tahir ben Abd Allah.

## [edita] Notes

1. ↑ el "Llibre dels canals" amb les normes establertes, fou la guia per la utilització de l'aigua durant segles al Khurasan
2. ↑ les fonts àrabs fixen la mort el II rabii I 230 equivalent al 26-11-844, però afegeixen que era dilluns, i el 26 de novembre era dimecres)

Obtingut de "http://ca.wikipedia.org../../../a/b/d/Abd_Allah_ben_Tahir_13ee.html"

Categoria: Emirs

##### Views

- Article
- Discussió
- Revisió actual

##### Cerca